கேள்வி: என்றீக் இக்லெசியாசு - 1998-1999 'கோஸாஸ் டெல் அமோர் (Cosas del Amor)' என்பது என்ன?
பதில்: 1998 ஆம் ஆண்டில், இக்லெசியாசு ''கோஸாஸ் டெல் அமோர்'' (''காதல் விடயங்கள்'' ) என்னும் தனது மூன்றாவது இசைத்தொகுப்பை வெளியிட்டார். இந்த இசைத்தொகுப்பு சற்று கூடுதல் முதிர்ச்சியுற்றதொரு இசைப் பாதையைக் கொண்டிருந்தது. இதில் இடம்பெற்றிருந்த “எஸ்பெரான்ஸா”, “நுங்கா டி ஒல்விடாரெ” ஆகிய பிரபலமுற்ற பாடல்களின் மூலம் இலத்தீன் இசை உலகில் இவரது புகழை நிலைநாட்டியது. இந்த இரண்டு பாடல்களும் இலத்தீன் தனிப்பாடல்கள் வரிசையில் முதலிடத்தைப் பிடித்தன. இசைத்தொகுப்பு வெளியீட்டுடன் சேர்த்து ஒரு சுற்றுப்பயணத்தையும் இக்லெசியாசு மேற்கொண்டார். பிடித்தமான இலத்தீன் கலைஞர் பிரிவில் பூர்டோ ரிகா பாடகர் ரிக்கி மார்டின், மெக்சிகோ பாடகர் மரியாச்சி பாண்ட், லாஸ் டைக்ரஸ் டெல் நோர்டெ ஆகியோரைத் தோற்கடித்து அமெரிக்கன் இசை விருதினை இவர் வென்றார். நுங்கா டி ஒல்விடேர் (Nunca te Olvidaré) பாடல் அதே பெயரிலான ஒரு எசுப்பானிய தொலைக்காட்சித் தொடருக்கு கருப்பொருள் இசையாகவும் பயன்படுத்தப்பட்டது. தொடரின் கடைசி அத்தியாயத்தில் இந்த பாடலை அவரே பாடினார்.